
Το παρόν ΦΕΚ επανεκτυπώθηκε λόγω λάθους στη σελίδα 35489 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Θέσπιση των αναγκαίων συμπληρωματικών μέτρων 
για την εφαρμογή του Κανονισμού (ΕΚ) αριθ. 
882/2004 του Ευρωπαϊκού Κοινοβουλίου και του 
Συμβουλίου, της 29ης Απριλίου 2004, σχετικά με 
τις αρμόδιες αρχές και τη διαδικασία επιθεώρη¬ 
σης και επαλήθευσης της αποτελεσματικότητας 
των επισήμων ελέγχων στα φυτοπροστατευτι- 
κά προϊόντα και στα υπολείμματα φυτοφαρμά¬ 
κων πάνω ή μέσα σε φυτικά προϊόντα ή προϊόντα 


πρώτης μεταποίησης. 1 

Τροποποίηση απόφασης ορισμού των εθνικών Αρ¬ 
χών. 2 

Τροποποίηση απόφασης ορισμού των φορέων του 
Ελληνικού Στατιστικού Συστήματος. 3 


ΑΠΟΦΑΣΕΙ Σ 

Αριθμ. 11935/134642 (1) 


Θέσπιση των αναγκαίων συμπληρωματικών μέτρων για 
την εφαρμογή του Κανονισμού (ΕΚ) αριθ. 882/2004 
του Ευρωπαϊκού Κοινοβουλίου και του Συμβουλίου, 
της 29ης Απριλίου 2004, σχετικά με τις αρμόδιες αρ¬ 
χές και τη διαδικασία επιθεώρησης και επαλήθευσης 
της αποτελεσματικότητας των επισήμων ελέγχων 
στα φυτοπροστατευτικά προϊόντα και στα υπολείμ¬ 
ματα φυτοφαρμάκων πάνω ή μέσα σε φυτικά προϊ¬ 
όντα ή προϊόντα πρώτης μεταποίησης. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 50 παρ. 1 περ. ν' του Ν. 4036/2012 
«Διάθεση γεωργικών φαρμάκων στην αγορά, ορθο¬ 
λογική χρήση αυτών και συναφείς διατάξεις» (Α' 8), 
όπως η περ. ν' προστέθηκε με το άρθρο 44 παρ. 9 του 
Ν. 4235/2014 «Διοικητικά μέτρα, διαδικασίες και κυρώσεις 
στην εφαρμογή της ενωσιακής και εθνικής νομοθεσίας 
στους τομείς των τροφίμων, των ζωοτροφών και της 
υγείας και προστασίας των ζώων και άλλες διατάξεις 


αρμοδιότητας του Υπουργείου Αγροτικής Ανάπτυξης 
και Τροφίμων» (Α' 32). 

β) Του άρθρου 1 παρ. 1, 2 και 3 του Ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως η παρ. 1 τρο¬ 
ποποιήθηκε με το άρθρο 6 του Ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, 
στο κεφάλαιο της Ευρωπαϊκής Κοινότητας Ανθρακος 
και Χάλυβος και του Οργανισμού ΕΥΡΑΤΟΜ» (Α' 70), 
καθώς και του άρθρου 3 του ιδίου ως άνω νόμου, όπως 
αυτό αντικαταστάθηκε με το άρθρο 65 του Ν. 1892/1990 
«Για τον εκσυγχρονισμό και την ανάπτυξη και άλλες 
διατάξεις» (Α' 101). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, όπως κυρώθηκε 
με το άρθρο πρώτο του Π.Δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

2. Τον Κανονισμό (ΕΚ) αριθ. 882/2004 του Ευρωπαϊκού 
Κοινοβουλίου και του Συμβουλίου, της 29ης Απριλίου 
2004, «για τη διενέργεια επίσημων ελέγχων της συμ¬ 
μόρφωσης προς τη νομοθεσία περί ζωοτροφών και 
τροφίμων και προς τους κανόνες για την υγεία και 
την καλή διαβίωση των ζώων» (ΕΕ ί 165, 30-4-2004, ο. 
1), όπως ισχύει. 

3. Την αριθ. 2006/677/ΕΚ απόφαση της Επιτροπής, 
της 29ης Σεπτεμβρίου 2006, «για τον καθορισμό κα¬ 
τευθυντήριων γραμμών που προβλέπουν κριτήρια για 
τη διεξαγωγή των ελέγχων βάσει του κανονισμού (ΕΚ) 
αριθ. 882/2004 του Ευρωπαϊκού Κοινοβουλίου και του 
Συμβουλίου για τη διενέργεια επίσημων ελέγχων της 
συμμόρφωσης προς τη νομοθεσία περί ζωοτροφών και 
τροφίμων και προς τους κανόνες για την υγεία και την 
καλή διαβίωση των ζώων» (ΕΕ ί 278,10-10-2006, ο. 15). 

4. Τη με αριθ. 2012-6285 «Τελική έκθεση της αποστο¬ 
λής ελέγχου που πραγματοποιήθηκε στην Ελλάδα από 
τις 2 έως τις 9 Μαΐου 2012 με σκοπό την αξιολόγηση 
των ελέγχων των φυτοφαρμάκων» του Γ ραφείου Τροφί¬ 
μων και Κτηνιατρικών Θεμάτων της Γ ενικής Διεύθυνσης 
Υγείας και Καταναλωτών (ΘΘ 3ΑΝΘΟ) της Ευρωπαϊκής 
Επιτροπής. 

5. Το Π.Δ. 89/2014 «Διορισμός Υπουργών, Αναπληρωτών 
Υπουργών και Υφυπουργών» (Α' 134). 

6. Την αριθ. Υ 478/9-7-2014 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 

Υπουργού Αγροτικής Ανάπτυξης και Τροφίμων Παρα- 
σκευά Κουκουλόπουλου» (Β' 1880/10-7-2014). 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

ΚΕΦΑΛΑΙΟ Α' 

ΣΚΟΠΟΣ- ΠΕΔΙΟ ΕΦΑΡΜΟΓΗΣ- ΟΡΙΣΜΟΙ 

Αρθρο 1 

Σκοπός 

Σκοπός της παρούσας απόφασης είναι η θέσπιση των 
αναγκαίων συμπληρωματικών μέτρων για την εφαρμογή 
των άρθρων 4 παρ. 6 και 8 παρ. 3 του Καν. 882/2004, σχετι¬ 
κά με τις εσωτερικές επιθεωρήσεις των επισήμων ελέγχων 
για τα φυτοπροστατευτικά προϊόντα και τα υπολείμματα 
φυτοφαρμάκων πάνω ή μέσα σε φυτικά προϊόντα ή προϊό¬ 
ντα πρώτης μεταποίησης, όπως αυτοί προβλέπονται στην 
κείμενη εθνική και ενωσιακή νομοθεσία, σύμφωνα με την 
αριθ. 2006/677/ΕΚ απόφαση της Επιτροπής. 

Αρθρο 2 

Πεδίο εφαρμογής 

Οι διατάξεις της παρούσας απόφασης εφαρμόζονται 
στους επίσημους ελέγχους που διενεργούνται στη 
χώρα μας από τις αρμόδιες αρχές κατ’ εφαρμογή των 
οριζόμενων στο άρθρο 68 του Κανονισμού (ΕΚ) αριθ. 
1107/2009 του Ευρωπαϊκού Κοινοβουλίου και του Συμ¬ 
βουλίου (ΕΕ Ε 309 της 24.11.2009, σ. 1) και στο άρθρο 26 
του Κανονισμού (ΕΚ) αριθ. 396/2005 του Ευρωπαϊκού 
Κοινοβουλίου και του Συμβουλίου (ΕΕ Ι_ 70 της 16.3.2005, 
σ. 1), όπως ισχύουν. 

Άρθρο 3 

Ορισμοί 

1. Για την εφαρμογή της παρούσας απόφασης, επι¬ 
πλέον των ορισμών του άρθρου 2 του Καν. 882/2004, 
των άρθρων 2 και 3 του Καν. 178/2002 του Ευρωπαϊκού 
Κοινοβουλίου και του Συμβουλίου (ΕΕ Ε 031, 1.2.2002, 
σ.1) και των προτύπων ΙδΟ 19011:2011 και 130 9000:2008, 
ισχύουν και οι ακόλουθοι ορισμοί: 

α) «Επίσημοι έλεγχοι φυτοπροστατευτικών προϊόντων 
και υπολειμμάτων»: Οι επίσημοι έλεγχοι που διενεργού- 
νται κατ’ εφαρμογή των οριζόμενων στο άρθρο 68 του 
Καν. 1107/2009 και στο άρθρο 26 του Καν. 396/2005. 

β) «Εσωτερική επιθεώρηση»: Η συστηματική και ανε¬ 
ξάρτητη εξέταση επί των αρμοδίων αρχών ελέγχου 
φυτοπροστατευτικών προϊόντων και υπολειμμάτων, 
κατά την οποία προσδιορίζεται κατά πόσο οι δραστη¬ 
ριότητες και τα σχετικά αποτελέσματα διενέργειας των 
επισήμων αυτών ελέγχων συμμορφώνονται προς τις 
προγραμματισμένες ρυθμίσεις και κατά πόσο οι ρυθμί¬ 
σεις αυτές εφαρμόζονται και είναι κατάλληλες για την 
επίτευξη των στόχων. 

γ) «Επιθεωρούμενες υπηρεσίες»: Οι αρμόδιες αρχές 
που διενεργούν ή συντονίζουν τους επίσημους ελέγχους 
φυτοπροστατευτικών προϊόντων και υπολειμμάτων και 
υποβάλλονται σε εσωτερική επιθεώρηση. 

δ) «Κριτήρια εσωτερικής επιθεώρησης»: Τα οριζόμενα 
στην ισχύουσα εθνική και ενωσιακή νομοθεσία, στις 
εφαρμοστικές εγκυκλίους και στις κατευθυντήριες οδη¬ 
γίες, σχετικά με τα φυτοπροστατευτικά προϊόντα και 
τα υπολείμματα. 


ε) «Συμμόρφωση»: Η συμμόρφωση των εφαρμοζόμενων 
πρακτικών των επιθεωρούμένων υπηρεσιών προς τα 
κριτήρια εσωτερικής επιθεώρησης. 

στ) «Μη συμμόρφωση εσωτερικής επιθεώρησης» Η 
μη συμμόρφωση των εφαρμοζόμενων πρακτικών των 
επιθεωρούμενων υπηρεσιών προς τα κριτήρια εσωτε¬ 
ρικής επιθεώρησης. 

ζ) «Εναρκτήρια σύσκεψη»: Η σύσκεψη που διεξάγεται 
στην έδρα της επιθεωρούμενης υπηρεσίας κατά την 
έναρξη της εσωτερικής επιθεώρησης. 

η) «Καταληκτική σύσκεψη»: Η σύσκεψη που διεξάγεται 
στην έδρα της επιθεωρούμενης υπηρεσίας κατά τη λήξη 
της εσωτερικής επιθεώρησης. 

θ) «Σχέδιο έκθεσης εσωτερικής επιθεώρησης»: Το 
προσωρινό κείμενο της τελικής έκθεσης εσωτερικής 
επιθεώρησης το οποίο δύναται να συμπληρώνεται ή να 
τροποποιείται μετά από τα σχόλια των επιθεωρούμενων 
υπηρεσιών. 

ι) «Τελική έκθεση εσωτερικής επιθεώρησης»: Το ορι¬ 
στικό κείμενο του σχεδίου της έκθεσης εσωτερικής 
επιθεώρησης που περιλαμβάνει τα κεφάλαια σχετικά 
με τη λειτουργία της επιθεωρούμενης υπηρεσίας, τα 
ευρήματα της εσωτερικής επιθεώρησης, καθώς και τις 
τυχόν διορθωτικές ενέργειες και το χρονοδιάγραμμα 
υλοποίησης αυτών. 

ια) «Ευρήματα εσωτερικής επιθεώρησης»: Τα αποτελέ¬ 
σματα της αξιολόγησης των αρχείων, των εγγράφων ή 
των άλλων επαληθεύσιμων στοιχείων, τα οποία συλλέ- 
γονται κατά τη διάρκεια της εσωτερικής επιθεώρησης 
και τα οποία καταδεικνύουν τον βαθμό συμμόρφωσης 
της επιθεωρούμενης υπηρεσίας με τα κριτήρια της εσω¬ 
τερικής επιθεώρησης. Τα ευρήματα τεκμηριώνονται με 
σχετικά αποδεικτικά στοιχεία. 

ιβ) «Διορθωτική ενέργεια»: Μια ενέργεια που στοχεύει 
στην εξάλειψη των αιτίων μιας εντοπισθείσας περίπτω¬ 
σης μη συμμόρφωσης ή άλλης ανεπιθύμητης κατάστα¬ 
σης και η οποία δύναται να περιλαμβάνει μέτρα για 
την αντιμετώπιση ειδικών τεχνικών απαιτήσεων, καθώς 
και μέτρα που καλύπτουν ολόκληρο το σύστημα των 
επισήμων ελέγχων φυτοπροστατευτικών προϊόντων και 
υπολειμμάτων, ιδίως επικοινωνία, συντονισμός, επανε¬ 
ξέταση και εξορθολογισμός των διαδικασιών ελέγχου. 

ιγ) «Προληπτική ενέργεια»: Μια ενέργεια για την εξά¬ 
λειψη των αιτίων μιας δυνητικής μη συμμόρφωσης ή 
άλλης ανεπιθύμητης κατάστασης και η οποία δύναται 
να περιλαμβάνει μέτρα για την αντιμετώπιση ειδικών 
τεχνικών απαιτήσεων, καθώς και μέτρα που καλύπτουν 
ολόκληρο το σύστημα των επισήμων ελέγχων φυτοπρο¬ 
στατευτικών προϊόντων και υπολειμμάτων, ιδίως επικοι¬ 
νωνία, συντονισμός, επανεξέταση και εξορθολογισμός 
των διαδικασιών ελέγχου. 

ιδ) «Παρακολούθηση υλοποίησης των διορθωτικών ή/ 
και των προληπτικών ενεργειών»: Η παρακολούθηση των 
επιθεωρούμενων υπηρεσιών από την ομάδα εσωτερικής 
επιθεώρησης, με την αποστολή από αυτές τεκμηριω¬ 
μένων αποδείξεων, των διαδικασιών υλοποίησης των 
διορθωτικών ή/και των προληπτικών ενεργειών όπως 
αυτές περιγράφονται στην τελική έκθεση εσωτερικής 
επιθεώρησης εντός του καθορισμένου χρονοδιαγράμ¬ 
ματος. 

ιε) «Αξιολόγηση υλοποίησης των διορθωτικών ή/και 
των προληπτικών ενεργειών»: Η εκτίμηση του βαθμού 
υλοποίησης των διορθωτικών ή/και των προληπτικών 

ενεργειών της επιθεωρούμενης υπηρεσίας προκειμένου 
να αρθούν οι μη συμμορφώσεις. 

ΚΕΦΑΛΑΙΟ Β' 

ΣΚΟΠΟΣ, ΜΕΘΟΔΟΙ ΚΑΙ ΑΡΜΟΔΙΑ ΟΡΓΑΝΑ 
ΕΣΩΤΕΡΙΚΗΣ ΕΠΙΘΕΩΡΗΣΗΣ 

Αρθρο 4 

Σκοπός και μέθοδοι των εσωτερικών επιθεωρήσεων 

1. Σκοπός των εσωτερικών επιθεωρήσεων είναι: 

α) Η εξακρίβωση της συμμόρφωσης των επίσημων 
ελέγχων φυτοπροστατευτικών προϊόντων και υπολειμ¬ 
μάτων, με την κείμενη εθνική και ενωσιακή νομοθεσία. 

β) Η επαλήθευση της αποτελεσματικότητας, της κα¬ 
ταλληλότητας, της ποιότητας και της συνοχής των 
επίσημων ελέγχων φυτοπροστατευτικών προϊόντων 
και υπολειμμάτων, για την επίτευξη των στόχων της 
κείμενης εθνικής και ενωσιακής νομοθεσίας. 

γ) Η αξιολόγηση της καταλληλότητας και της ομοιό¬ 
μορφης εφαρμογής από τις αρμόδιες αρχές ελέγχου των 
χρησιμοποιούμενων μεθόδων και πρακτικών των επισή¬ 
μων ελέγχων φυτοπροστατευτικών και υπολειμμάτων. 

2. Οι χρησιμοποιούμενες μέθοδοι για τη διεξαγωγή 
των εσωτερικών επιθεωρήσεων της παρ. 1, είναι η εξέ¬ 
ταση των σχετικών εγγράφων, δεδομένων και αποτε¬ 
λεσμάτων των επίσημων ελέγχων φυτοπροστατευτικών 
και υπολειμμάτων μέσω συνεντεύξεων και δειγματολη¬ 
πτικού ελέγχου αρχείων, καθώς και η επιτόπια εξέταση 
διεξαγωγής της προγραμματισμένης δράσης ελέγχου 
των φυτοπροστατευτικών προϊόντων και υπολειμμάτων. 

Αρθρο 5 

Επιτροπή Εσωτερικής Επιθεώρησης 

1. Συστήνεται στη Γενική Διεύθυνση Φυτικής Παρα¬ 
γωγής του Υπουργείου Αγροτικής Ανάπτυξης και Τρο¬ 
φίμων, Επιτροπή Εσωτερικής Επιθεώρησης (εφεξής 
Επιτροπή) αποτελούμενη από: 

α) τον προϊστάμενο της Γ ενικής Διεύθυνσης Φυτικής 
Παραγωγής, ως πρόεδρο και 

β) δύο (2) υπαλλήλους της Διεύθυνσης Προστασίας 
Φυτικής Παραγωγής, ανεξάρτητους από τους επισήμους 
ελέγχους φυτοπροστατευτικών προϊόντων και υπολειμ¬ 
μάτων, ως μέλη. 

Με απόφαση του Υπουργού Αγροτικής Ανάπτυξης και 
Τροφίμων ορίζονται τα τακτικά και αναπληρωματικά 
μέλη της Επιτροπής. 

2. Η θητεία των μελών της Επιτροπής είναι τριετής. Η 
συμμετοχή του κάθε μέλους δεν μπορεί να υπερβαίνει 
τις δύο θητείες. 

3. Η Επιτροπή είναι αρμόδια για την εισήγηση στον 
Υπουργό Αγροτικής Ανάπτυξης και Τροφίμων για την 
έκδοση του ετήσιου και του πενταετούς προγράμματος 
εσωτερικών επιθεωρήσεων των άρθρων 8 και 9. 

Άρθρο 6 

Ομάδα εσωτερικής επιθεώρησης 

1. Συστήνεται σε κάθε Περιφερειακό Κέντρο Προ¬ 
στασίας Φυτών και Ποιοτικού Ελέγχου του Υπουργεί¬ 
ου Αγροτικής Ανάπτυξης και Τροφίμων (Π.Κ.Π.Φ.&Π.Ε.), 
ομάδα εσωτερικής επιθεώρησης, αποτελούμενη από 
δύο (2) τουλάχιστον εσωτερικούς επιθεωρητές, υπαλ¬ 
λήλους του οικείου Π.Κ.Π.Φ.&Π.Ε. εγγεγραμμένους στο 
μητρώο του άρθρου 7. Με απόφαση του προϊσταμένου 


του οικείου Π.Κ.Π.Φ.&Π.Ε., ορίζονται τα τακτικά και τα 
αναπληρωματικά μέλη της ομάδας εσωτερικής επιθε¬ 
ώρησης, επικεφαλής της οποίας ορίζεται το μέλος με 
τα περισσότερα έτη υπηρεσίας. 

2. Τα μέλη της ομάδας εσωτερικής επιθεώρησης, μετά 
τον ορισμό τους, υπογράφουν υπεύθυνη δήλωση του 
Ν. 1599/1986 (Α' 75), ότι οι τομείς ή οι δραστηριότητες 
τους οποίους πρόκειται να επιθεωρήσουν δεν υπόκει- 
νται στην άμεση ευθύνη τους, ότι είναι ανεξάρτητοι από 
τη δραστηριότητα την οποία πρόκειται να επιθεωρή¬ 
σουν και ότι δεν έχουν κανένα συμφέρον ή προσωπικό 
όφελος από τον υπό επιθεώρηση έλεγχο. Το μέλος που 
δεν υπογράφει την υπεύθυνη δήλωση, αντικαθίσταται. 

3. Οι εσωτερικοί επιθεωρητές ασκούν τα καθήκοντα 
τους μη λαμβάνοντας υπόψη τυχόν εμπορική, οικονομι¬ 
κή, ιεραρχική, πολιτική ή άλλου είδους πίεση που τυχόν 
ασκείται σε αυτούς και η οποία ενδέχεται να επηρεάσει 
την κρίση τους ή το αποτέλεσμα της διαδικασίας της 
εσωτερικής επιθεώρησης. 

4. Η ομάδα εσωτερικής επιθεώρησης είναι αρμόδια για 
τη διεξαγωγή των εσωτερικών επιθεωρήσεων: 

α) στη Διεύθυνση Προστασίας Φυτικής Παραγωγής 
της Γ ενικής Διεύθυνσης Φυτικής Παραγωγής του Υπουρ¬ 
γείου Αγροτικής Ανάπτυξης και Τροφίμων, 
β) στις αρμόδιες υπηρεσίες των οικείων Περιφερειών 
και Περιφερειακών Ενοτήτων και 
γ) στα Π.Κ.Π.Φ.&Π.Ε., πλην εκείνου στο οποίο υπηρε¬ 
τούν. 

Άρθρο 7 

Μητρώο Εσωτερικών Επιθεωρητών 

1. Συστήνεται στο Υπουργείο Αγροτικής Ανάπτυξης και 
Τροφίμων, Μητρώο Εσωτερικών Επιθεωρητών (εφεξής 
μητρώο), στο οποίο καταχωρίζονται οι υπάλληλοι των 
Π.Κ.Π.Φ.&Π.Ε. οι οποίοι πληρούν τις προϋποθέσεις της 
παρ. 2. Αρμόδια αρχή για την τήρηση, λειτουργία και 
επικαιροποιηση του μητρώου είναι η Διεύθυνση Προ¬ 
στασίας Φυτικής Παραγωγής της Γενικής Διεύθυνσης 
Φυτικής Παραγωγής του Υπουργείου Αγροτικής Ανά¬ 
πτυξης και Τροφίμων. 

2. Κάθε Π.Κ.Π.Φ.&Π.Ε. αποστέλλει στη Διεύθυνση Προ¬ 
στασίας Φυτικής Παραγωγής τα στοιχεία των υπαλλή¬ 
λων για την καταχώριση τους στο μητρώο που πληρούν 
τις εξής προϋποθέσεις: 

α) είναι υπάλληλοι του Π.Κ.Π.Φ.&Π.Ε., 
β) διαθέτουν τουλάχιστον τριετή εμπειρία σε επίση¬ 
μους ελέγχους φυτοπροστατευτικών προϊόντων και 
υπολειμμάτων, 

γ) έχουν παρακολουθήσει πρόγραμμα κατάρτισης στις 
εσωτερικές επιθεωρήσεις από το Ινστιτούτο Επιμόρφω¬ 
σης (ΙΝ.ΕΠ) του Εθνικού Κέντρου Δημόσιας Διοίκησης και 
Αυτοδιοίκησης (ΕΚΔΔΑ) ή πρόγραμμα κατάρτισης στις 
αρχές των προτύπων 130 9001:2008 και 130 19011:2011 
και τις απαιτήσεις του Κανονισμού (ΕΚ) αριθ. 882/2004, 
δ) έχουν παρακολουθήσει την τελευταία πενταετία 
πρόγραμμα κατάρτισης σε θέματα ελέγχων των φυ¬ 
τοπροστατευτικών προϊόντων, σύμφωνα με το τρίτο 
εδάφιο της παρ. 1 του άρθρου 8 του Ν. 4036/2012 και 
ε) γνωρίζουν χειρισμό ηλεκτρονικού υπολογιστή, ιδί¬ 
ως εφαρμογές επεξεργασίας κειμένου και λογιστικών 
φύλλων. 

3. Οι υπάλληλοι των Π.Κ.Π.Φ.&Π.Ε. οι οποίοι πληρούν 
τις προϋποθέσεις των περ. Α', β', δ' και ε' της παρ. 2, 

καταχωρίζονται στο μητρώο της παρ. 1. Μέσα σε δύο 
(2) χρόνια από την καταχώριση τους, οι υπάλληλοι του 
πρώτου εδαφίου υποχρεούνται να παρακολουθήσουν 
ένα από τα προγράμματα κατάρτισης της περ. γ' της 
παρ. 2. Σε αντίθετη περίπτωση ο υπάλληλος διαγρά¬ 
φεται από το μητρώο μετά την πάροδο των δύο (2) 
χρόνων. 

4. Οι υπάλληλοι των Π.Κ.Π.Φ.&Π.Ε., οι οποίοι πληρούν 
τις προϋποθέσεις των περ. α', β', γ' και ε' της παρ. 2, 
καταχωρίζονται στο μητρώο της παρ. 1. Μέσα σε πέντε 
(5) χρόνια από την καταχώριση τους, οι υπάλληλοι του 
πρώτου εδαφίου υποχρεούνται να παρακολουθήσουν 
το πρόγραμμα κατάρτισης της περ. δ' της παρ. 2. Σε 
αντίθετη περίπτωση ο υπάλληλος διαγράφεται από το 
μητρώο μετά την πάροδο των πέντε (5) χρόνων. 

5. Οι εσωτερικοί επιθεωρητές που καταχωρίζονται στο 
μητρώο υποχρεούνται να παρακολουθούν κάθε πέντε 
(5) χρόνια πρόγραμμα κατάρτισης σε θέματα ελέγχων 
των φυτοπροστατευτικών προϊόντων, σύμφωνα με το 
τρίτο εδάφιο της παρ. 1 του άρθρου 8 του Ν. 4036/2012. 
Σε αντίθετη περίπτωση διαγράφονται από το μητρώο. 

ΚΕΦΑΛΑΙΟ Γ' 

ΠΡΟΓΡΑΜΜΑΤΙΣΜΟΣ ΚΑΙ ΠΡΟΕΤΟΙΜΑΣΙΑ 
ΕΣΩΤΕΡΙΚΩΝ ΕΠΙΘΕΩΡΗΣΕΩΝ 

Αρθρο 8 

Πενταετές πρόγραμμα εσωτερικών επιθεωρήσεων 

1. Το πενταετές πρόγραμμα εσωτερικών επιθεωρή¬ 
σεων (εφεξής πενταετές πρόγραμμα) προβλέπει την 
επιθεώρηση όλων των επίσημων ελέγχων και των αρ¬ 
χών του άρθρου 2, τουλάχιστον μία φορά μέσα στην 
επόμενη πενταετία και περιλαμβάνει: 

α) τους σκοπούς και τις προτεραιότητες των εσωτε¬ 
ρικών επιθεωρήσεων και 

β) τις επιθεωρούμενες υπηρεσίες ανά έτος. 

2. Για την κατάρτιση του πενταετούς προγράμματος 
λαμβάνονται υπόψη: 

α) Τα αποτελέσματα προηγούμενων εσωτερικών επι¬ 
θεωρήσεων. 

β) Τα αποτελέσματα των ελέγχων με σκοπό την 
επαλήθευση των επισήμων ελέγχων στα φυτοπροστα- 
τευτικά προϊόντα και υπολείμματα, ιδίως ελέγχων από 
το Γραφείο Τροφίμων και Κτηνιατρικών Θεμάτων της 
Γενικής Διεύθυνσης Υγείας και Καταναλωτών της Ευ¬ 
ρωπαϊκής Επιτροπής. 

γ) Τα αποτελέσματα των ελέγχων, επιθεωρήσεων και 
ερευνών του Σώματος Επιθεωρητών -Ελεγκτών Δημό¬ 
σιας Διοίκησης. 

δ) Μεταβολές στο προσωπικό που εκτελεί τους επί¬ 
σημους ελέγχους στα φυτοπροστατευτικά προϊόντα 
και υπολείμματα. 

ε) Αλλαγές στη νομοθεσία των φυτοπροστατευτικών 
προϊόντων και των υπολειμμάτων. 

στ) Διαπιστούμενα προβλήματα σε ολόκληρο το φά¬ 
σμα του συστήματος επισήμων ελέγχων στα φυτοπρο¬ 
στατευτικά προϊόντα και υπολείμματα. 

3. Η Επιτροπή του άρθρου 5 συντάσσει σχέδιο πεντα¬ 
ετούς προγράμματος που κοινοποιείται για διαβούλευ- 
ση σε όλες τις επιθεωρούμενες υπηρεσίες, οι οποίες 
δύνανται να υποβάλουν τα σχόλια και τις προτάσεις 
τους. Τα σχόλια και οι προτάσεις των επιθεωρούμενων 
υπηρεσιών λαμβάνονται υπόψη για την κατάρτιση του 
οριστικού πενταετούς προγράμματος. 


4. Με απόφαση του Υπουργού Αγροτικής Ανάπτυξης 
και Τροφίμων μετά από πρόταση της Επιτροπής του άρ¬ 
θρου 5, καταρτίζεται το οριστικό πενταετές πρόγραμμα, 
το οποίο αναρτάται στην ιστοσελίδα του Υπουργείου 
Αγροτικής Ανάπτυξης και Τροφίμων. 

Άρθρο 9 

Ετήσιο πρόγραμμα εσωτερικών επιθεωρήσεων 

1. Το ετήσιο πρόγραμμα εσωτερικών επιθεωρήσεων 
(εφεξής ετήσιο πρόγραμμα) περιλαμβάνει τις επιθε¬ 
ωρούμενες υπηρεσίες, τις αντίστοιχες ομάδες επιθε¬ 
ώρησης και τον χρόνο επιθεώρησης, σύμφωνα με το 
πενταετές πρόγραμμα. 

2. Γ ια την κατάρτιση του ετήσιου προγράμματος λαμ- 
βάνονται υπόψη τα στοιχεία της παρ. 2 του άρθρου 8. 
Γ ια τις εσωτερικές επιθεωρήσεις στις αρμόδιες υπηρε¬ 
σίες των Περιφερειών και Περιφερειακών Ενοτήτων το 
ετήσιο πρόγραμμα καταρτίζεται λαμβάνοντας υπόψη, 
πέραν των στοιχείων της παρ. 2 του άρθρου 8, τη δυ¬ 
ναμικότητα της περιοχής όσον αφορά τη παραγωγή, 
διάθεση στην αγορά και χρήση φυτοπροστατευτικών 
προϊόντων, καθώς και τα οριζόμενα στο ετήσιο πρό¬ 
γραμμα ελέγχων στα φυτοπροστατευτικά προϊόντα που 
εκδίδεται σε εφαρμογή των διατάξεων του άρθρου 68 
του Κανονισμού (ΕΚ) αριθ. 1107/2009 και στο ετήσιο 
πρόγραμμα ελέγχων υπολειμμάτων φυτοφαρμάκων που 
εκδίδεται σε εφαρμογή των διατάξεων του άρθρου 26 
του Κανονισμού (ΕΚ) αριθ. 396/2005. 

3. Η Επιτροπή του άρθρου 5 συντάσσει σχέδιο ετήσιου 
προγράμματος που κοινοποιείται για διαβούλευση σε 
όλες τις επιθεωρούμενες υπηρεσίες, οι οποίες δύνανται 
να υποβάλουν τα σχόλια και τις προτάσεις τους. Τα 
σχόλια και οι προτάσεις των επιθεωρούμενων υπηρεσι¬ 
ών λαμβάνονται υπόψη για την κατάρτιση του οριστικού 
ετήσιου προγράμματος. 

4. Με απόφαση του Υπουργού Αγροτικής Ανάπτυξης 
και Τροφίμων μετά από πρόταση της Επιτροπής του 
άρθρου 5, καταρτίζεται το οριστικό ετήσιο πρόγραμμα, 
το οποίο αναρτάται στην ιστοσελίδα του Υπουργείου 
Αγροτικής Ανάπτυξης και Τροφίμων. 

Αρθρο 10 

Προετοιμασία εσωτερικών επιθεωρήσεων 

1. Τουλάχιστον ένα μήνα πριν την έναρξη της εσωτε¬ 
ρικής επιθεώρησης, η ομάδα εσωτερικής επιθεώρησης: 

α) Γνωστοποιεί εγγράφως στην υπό επιθεώρηση υπη¬ 
ρεσία την ημερομηνία διεξαγωγής, τους προς επιθεώ¬ 
ρηση ελέγχους και το λεπτομερές πρόγραμμα επιθε¬ 
ώρησης ανά ημέρα. 

β) Αποστέλλει στην υπό επιθεώρηση υπηρεσία ερω¬ 
τηματολόγιο εσωτερικής επιθεώρησης, το οποίο περι¬ 
λαμβάνει ερωτήσεις σχετικά με: 

αα) την τήρηση των κριτηρίων εσωτερικής επιθεώ¬ 
ρησης για κάθε επίσημο έλεγχο φυτοπροστατευτικών 
προϊόντων και υπολειμμάτων, 

ββ) τη διενέργεια ή μη προηγούμενων εσωτερικών 
επιθεωρήσεων και 

γγ) την υλοποίηση τυχόν προηγούμενων διορθωτικών 
ή/και προληπτικών ενεργειών. 

2. Μέσα σε δεκαπέντε (15) ημέρες από την αποστολή 
του ερωτηματολογίου, η υπό επιθεώρηση υπηρεσία το 
συμπληρώνει και το αποστέλλει στην ομάδα εσωτερικής 
επιθεώρησης. Το ερωτηματολόγιο λαμβάνεται υπόψη 

από τον επικεφαλής της ομάδας για τη διενέργεια της 
εσωτερικής επιθεώρησης. 

ΚΕΦΑΛΑΙΟ Δ' 

ΔΙΕΝΕΡΓΕΙΑ ΕΣΩΤΕΡΙΚΩΝ ΕΠΙΘΕΩΡΗΣΕΩΝ 
Αρθρο 11 

Στάδια εσωτερικής επιθεώρησης 

1. Η διενέργεια της εσωτερικής επιθεώρησης στην 
επιθεωρούμενη υπηρεσία διακρίνεται στα εξής στάδια: 

α) εναρκτήρια σύσκεψη, 

β) συλλογή των τεκμηριωμένων αποδείξεων, ιδίως 
αρχείων, εγγράφων ή άλλων επαληθεύσιμων στοιχείων, 
τα οποία καταδεικνύουν τον βαθμό συμμόρφωσης της 
επιθεωρούμενης υπηρεσίας με τα κριτήρια της εσωτε¬ 
ρικής επιθεώρησης, 
και 

γ) καταληκτική σύσκεψη. 

2. Με την εναρκτήρια σύσκεψη ξεκινάει η εσωτερική 
επιθεώρηση. Σε αυτήν μετέχουν η ομάδα εσωτερικής 
επιθεώρησης και οι αρμόδιοι υπάλληλοι της επιθεω¬ 
ρούμενης υπηρεσίας. Κατά την εναρκτήρια σύσκεψη: 

α) επιβεβαιώνεται το λεπτομερές πρόγραμμα επιθε¬ 
ώρησης ανά ημέρα, σύμφωνα με την περ. α' της παρ. 
1 του άρθρου 10, 

β) πραγματοποιείται σύντομη παρουσίαση του τρόπου 
διεξαγωγής της επιθεώρησης, 
γ) επιβεβαιώνεται η διαθεσιμότητα υπαλλήλων της 
επιθεωρούμενης υπηρεσίας που θα συνοδεύουν την 
ομάδα επιθεώρησης και θα της παρέχουν τα ζητούμενα 
έγγραφα, αρχεία ή στοιχεία, 
δ) εξετάζονται τυχόν ιδιαίτερες απαιτήσεις ασφαλείας 
στους χώρους επιθεώρησης και 
ε) δίνονται απαντήσεις σε ερωτήματα που υποβάλλο¬ 
νται από την επιθεωρούμενη υπηρεσία σχετικά με τη 
διενεργούμενη εσωτερική επιθεώρηση. 

3. α) Η συλλογή των τεκμηριωμένων αποδείξεων βα¬ 
σίζεται στα εξής: 

αα) στην κείμενη εθνική και ενωσιακή νομοθεσία και 
στις εκδοθείσες εγκυκλίους του Υπουργείου Αγροτικής 
Ανάπτυξης και Τροφίμων, 

ββ) στον προγραμματισμό των δραστηριοτήτων και 
την κατανομή των αρμοδιοτήτων των επιθεωρούμενων 
υπηρεσιών, 

γγ) στα ευρήματα των ελέγχων από τα όργανα της ΕΕ, 
δδ) στο ερωτηματολόγιο επιθεώρησης, και 
εε) σε κάθε άλλο έγγραφο. 

β) Η συλλογή των τεκμηριωμένων αποδείξεων γίνεται 
σύμφωνα με τις μεθόδους της παρ. 2 του άρθρου 4. 

γ) Κατά τη διάρκεια των επιθεωρήσεων, οι τεκμηριω¬ 
μένες αποδείξεις αντιπαραβάλλονται με τα οριζόμενα 
στη νομοθεσία, στις εγκυκλίους και στις κατευθυντή¬ 
ριες οδηγίες, ώστε να εξαχθούν τα συμπεράσματα της 
εσωτερικής επιθεώρησης, τα οποία καταδεικνύουν τη 
συμμόρφωση ή μη της επιθεωρούμενης υπηρεσίας. Τα 
ευρήματα της εσωτερικής επιθεώρησης χρησιμοποιού¬ 
νται για τη σύνταξη της έκθεσης εσωτερικής επιθεώ¬ 
ρησης του άρθρου 12. 

δ) Σε περίπτωση που διαπιστώνεται μη συμμόρφωση 
της επιθεωρούμενης υπηρεσίας με την παρ. 1 του άρθρου 
4, συμπληρώνεται για κάθε μια από αυτές το έντυπο «Μη 


συμμόρφωσης Εσωτερικής Επιθεώρησης», το οποίο υπο¬ 
γράφεται από τον επιθεωρητή και τον αρμόδιο υπάλληλο 
της επιθεωρούμενης υπηρεσίας και αριθμείται. 

4. Με την καταληκτική σύσκεψη, η οποία διενεργείται 
μέσα σε δέκα (10) ημέρες από την ολοκλήρωση της 
συλλογής των τεκμηριωμένων αποδείξεων, ολοκληρώ¬ 
νεται η εσωτερική επιθεώρηση στην επιθεωρούμενη 
υπηρεσία. Στην καταληκτική σύσκεψη μετέχουν η ομά¬ 
δα εσωτερικής επιθεώρησης και οι αρμόδιοι υπάλληλοι 
της επιθεωρούμενης υπηρεσίας. Κατά την καταληκτική 
σύσκεψη παρουσιάζονται τα ευρήματα της επιθεώρη¬ 
σης στην επιθεωρούμενη υπηρεσία, η οποία εκφράζει 
τις απόψεις της. Σε περίπτωση που έχει διαπιστωθεί 
μη συμμόρφωση, η επιθεωρούμενη υπηρεσία κατα¬ 
γράφει στα έντυπα «Μη συμμόρφωσης Εσωτερικής 
Επιθεώρησης» τις προτάσεις της σχετικά με τις κα¬ 
τάλληλες διορθωτικές ή/και προληπτικές ενέργειες 
που προτίθεται να υλοποιήσει, μαζί με δεσμευτικό 
χρονοδιάγραμμα υλοποίησης. Η ομάδα εσωτερικής 
επιθεώρησης αξιολογεί τις ανωτέρω προτάσεις ως 
προς την επάρκεια και την αποτελεσματικότητα τους 
και ενημερώνει την επιθεωρούμενη υπηρεσία για τη 
διαδικασία παρακολούθησης και αξιολόγησης τους 
σύμφωνα με το άρθρο 13. 

Αρθρο 12 

Έκθεση εσωτερικής επιθεώρησης 

1. Μέσα σε είκοσι (20) ημέρες από την καταληκτική 
σύσκεψη της παρ. 4 του άρθρου 11, η ομάδα εσωτερικής 
επιθεώρησης συντάσσει σχέδιο έκθεσης εσωτερικής 
επιθεώρησης (εφεξής σχέδιο έκθεσης), το οποίο πε¬ 
ριλαμβάνει: 

α) το λεπτομερές πρόγραμμα της εσωτερικής επιθε¬ 
ώρησης που διενεργήθηκε, 
β) τα ευρήματα της εσωτερικής επιθεώρησης, συμπε¬ 
ριλαμβανομένων εκείνων που οδηγούν στην αναγνώριση 
ευκαιριών για τη βελτίωση των επισήμων ελέγχων στα 
φυτοπροστατευτικά και υπολείμματα καθώς και στην 
καταγραφή βέλτιστων πρακτικών, 
γ) τις τυχόν απαιτούμενες διορθωτικές ή/και προλη¬ 
πτικές ενέργειες ανά μη συμμόρφωση που έχει εντο¬ 
πιστεί κατά την εσωτερική επιθεώρηση, 
δ) το χρονοδιάγραμμα υλοποίησης των ενεργειών 
της περ. γ' το οποίο δεν μπορεί να υπερβαίνει τους 
έξι (6) μήνες, 

2. Το σχέδιο της έκθεσης εγκρίνεται από τον Προ¬ 
ϊστάμενο του οικείου Π.Κ.Π.Φ.&Π.Ε. και αποστέλλεται 
στην επιθεωρούμενη υπηρεσία για σχολιασμό. Η επιθε¬ 
ωρούμενη υπηρεσία μέσα σε δέκα πέντε (15) ημέρες από 
την παραλαβή του σχεδίου της έκθεσης, ενημερώνει το 
οικείο Π.Κ.Π.Φ.&Π.Ε. για τα σχόλια της. 

3. Τα απεσταλμένα στοιχεία της παρ. 2 ενσωματώ¬ 
νονται στην τελική έκθεση εσωτερικής επιθεώρησης 
(εφεξής τελική έκθεση) από την ομάδα εσωτερικής επι¬ 
θεώρησης. Αν η προθεσμία των δέκα πέντε (15) ημερών 
της παρ. 2 παρέλθει άπρακτη, η ομάδα εσωτερικής επι¬ 
θεώρησης συντάσσει την τελική έκθεση. 

4. Η τελική έκθεση η οποία περιλαμβάνει τα στοι¬ 
χεία της παρ. 1 και τυχόν σχόλια της επιθεωρούμενης 
υπηρεσίας, υπογράφεται από την ομάδα εσωτερικής 
επιθεώρησης και από τον Προϊστάμενο του οικείου 
Π.Κ.Π.Φ.&Π.Ε., αναρτάται στην ιστοσελίδα του Υπουρ¬ 
γείου Αγροτικής Ανάπτυξης και Τροφίμων και διαβιβά¬ 
ζεται στη Διεύθυνση Προστασίας Φυτικής Παραγωγής. 

Άρθρο 13 

Παρακολούθηση και αξιολόγηση υλοποίησης των δι¬ 
ορθωτικών ή/και των προληπτικών ενεργειών 

1. Μέσα σε έξι (6) μήνες από την ημερομηνία έκδο¬ 
σης της τελικής έκθεσης, η επιθεωρούμενη υπηρεσία 
υποχρεούται να υλοποιήσει τις τυχόν διορθωτικές ή/ 
και προληπτικές ενέργειες και να τεκμηριώσει την ολο¬ 
κλήρωση της υλοποίησής τους. 

2. Οι τεκμηριωμένες αποδείξεις για την υλοποίηση 
των διορθωτικών ή/και προληπτικών ενεργειών που 
αποστέλλονται από την επιθεωρούμενη υπηρεσία ανα- 
σκοπούνται και αξιολογούνται από τους επιθεωρητές 
που διενήργησαν την εσωτερική επιθεώρηση ως Απο¬ 
δεκτές ή Μη Αποδεκτές, όσον αφορά την πληρότητά 
τους. Στην περίπτωση που για όλες τις μη συμμορ¬ 
φώσεις μιας επιθεώρησης έχουν υλοποιηθεί Αποδε¬ 
κτές τεκμηριωμένες διορθωτικές ή/και προληπτικές 
ενέργειες, τότε η επιθεώρηση κλείνει ως Ικανοποιητι¬ 
κή, ενώ σε αντίθετη περίπτωση, η επιθεώρηση κλείνει 
ως Μη Ικανοποιητική και ενημερώνονται εγγράφως οι 
επιθεωρούμενες υπηρεσίες και η Διεύθυνση Προστα¬ 
σίας Φυτικής Παραγωγής του Υπουργείου Αγροτικής 
Ανάπτυξης και Τροφίμων. 

Αρθρο 14 

Κλείσιμο εσωτερικής επιθεώρησης 

Οι εσωτερικές επιθεωρήσεις κλείνουν: 

α) με την έκδοση της τελικής έκθεσης, εφόσον δεν 
απαιτούνται διορθωτικές ή/και προληπτικές ενέργειες, ή 

β) μετά την αξιολόγηση της παρ. 2 του άρθρου 13. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Αρθρο 15 

Έντυπα εσωτερικής επιθεώρησης 

Η Γενική Διεύθυνση Φυτικής Παραγωγής του Υπουρ¬ 
γείου Αγροτικής Ανάπτυξης και Τροφίμων εκδίδει τα 
έντυπα και τις λεπτομερείς οδηγίες που αφορούν 
την εσωτερική επιθεώρηση επισήμων ελέγχων φυ- 
τοπροστατευτικών προϊόντων και υπολειμμάτων, τα 
οποία αναφέρουν ημερομηνία και αριθμό έκδοσης. 
Η Γενική Διεύθυνση Φυτικής Παραγωγής του Υπουρ¬ 
γείου Αγροτικής Ανάπτυξης και Τροφίμων μεριμνά 
ώστε οι ομάδες εσωτερικής επιθεώρησης να διαθέ¬ 
τουν και να χρησιμοποιούν την τρέχουσα έκδοση 
των εντύπων. 

Άρθρο 16 

Διαφάνεια και εμπιστευτικότητα 

1. Με μέριμνα της Διεύθυνσης Προστασίας Φυτικής 
Παραγωγής του Υπουργείου Αγροτικής Ανάπτυξης και 
Τροφίμων αναρτώνται στην ιστοσελίδα του Υπουργείου 
Αγροτικής Ανάπτυξης και Τροφίμων: 

α) Τα έντυπα και οι οδηγίες που αφορούν την εσωτε¬ 
ρική επιθεώρηση επισήμων ελέγχων στα φυτοπροστα- 
τευτικά προϊόντα και στα υπολείμματα του άρθρου 15. 

β) Το Μητρώο Εσωτερικών Επιθεωρητών της παρ. 1 
του άρθρου 7 και 

γ) Τα πενταετή και ετήσια προγράμματα εσωτερικής 
επιθεώρησης των άρθρων 8 και 9, αντίστοιχα. 

2. Με μέριμνα των Π.Κ.Π.Φ.&Π.Ε., αναρτώνται στην ιστοσε¬ 
λίδα του Υπουργείου Αγροτικής Ανάπτυξης και Τροφίμων οι 
τελικές εκθέσεις εσωτερικής επιθεώρησης του άρθρου 12. 


3. Στις τελικές εκθέσεις εσωτερικής επιθεώρησης δεν 
αναγράφονται τα στοιχεία των υπαλλήλων που συμμε¬ 
τέχουν στη διενέργεια επισήμων ελέγχων. 

Αρθρο 17 
Έναρξη ισχύος 

Η απόφαση αυτή αρχίζει να ισχύει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΑΠΤΥΞΗΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΚΑΙ ΤΡΟΦΙΜΩΝ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ ΠΑΡΑΣΚΕΥΑΣ ΚΟΥΚΟΥΛΟΠΟΥΛΟΣ 
-*- 

Αριθμ. 12629/Β2-896 (2) 

Τροποποίηση απόφασης ορισμού των εθνικών Αρχών. 

ΕΛΛΗΝΙΚΗ ΣΤΑΤΙΣΤΙΚΗ ΑΡΧΗ 

Έχοντας υπόψη: 

1. Τις διατάξεις: 

α. Του άρθρου 11 παράγραφος 3 του Ν. 3832/2010 
(ΦΕΚ 38/Α79-3-2010) «Ελληνικό Στατιστικό Σύστημα 
(ΕΛ.Σ.Σ) Σύσταση της Ελληνικής Στατιστικής Αρχής (ΕΛ. 
ΣΤΑΤ) ως Ανεξάρτητης Αρχής», όπως τροποποιήθηκε 
και ισχύει. 

β. Του Π.Δ. 226/2000 (ΦΕΚ 195/Α'/8-9-2000) «Οργανι¬ 
σμός της Γ.Γ. ΕΣΥΕ». 

γ. Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α722.04.2005). 

2. Το άρθρο 5 παράγραφος 2 του Κανονισμού (ΕΚ) 
αριθ. 223/2009 του Ευρωπαϊκού Κοινοβουλίου και του 
Συμβουλίου της 11ης Μαρτίου 2009. 

3. Την υπ’ αριθ. 9909/Β2-1070/28.9.2010 απόφαση με 
θέμα: «Ορισμός Εθνικών Αρχών» (ΦΕΚ 1629/Β"/11.10.2010) 
όπως τροποποιήθηκε με την υπ’ αριθ. 1525/Β2-112/11.2.2013 
απόφαση με θέμα: «Τροποποίηση απόφασης ορισμού 
των εθνικών Αρχών» (ΦΕΚ 477/Β728.2.2013). 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη, αποφασίζουμε: 

Τροποποιούμε την παράγραφο 1 του διατακτικού της 
υπ’ αριθ. 9909/Β2-1070/28.9.2010 απόφασης όπως τρο¬ 
ποποιήθηκε με την υπ’ αριθ. 1525/Β2-112/11.2.2013 απόφα¬ 
ση και ορίζουμε ως «εθνικές Αρχές» τους ακόλουθους 
φορείς: 

- Ελληνική Στατιστική Αρχή (ΕΛΣΤΑΤ) 

- Υπουργείο Αγροτικής Ανάπτυξης και Τροφίμων 

- Υπουργείο Δημόσιας Τάξης και Προστασίας του 
Πολίτη 

- Υπουργείο Εργασίας, Κοινωνικής Ασφάλισης και 
Πρόνοιας 

- Υπουργείο Εσωτερικών 

- Υπουργείο Οικονομικών 

- Υπουργείο Παιδείας και θρησκευμάτων 

- Υπουργείο Περιβάλλοντος, Ενέργειας και Κλιματικής 
Αλλαγής 

- Υπουργείο Υποδομών, Μεταφορών και Δικτύων 

- Τράπεζα της Ελλάδος 

2. Κατά τα λοιπά ισχύει η υπ’ αριθ. 9909/Β2-1070/ 
28.9.2010 απόφαση, όπως τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 17 Οκτωβρίου 2014 

Ο Πρόεδρος 
ΑΝΔΡΕΑΣ ΓΕΩΡΓΙΟΥ 

-♦- 

Αριθμ. 12627/Β2-894 (3) 

Τροποποίηση απόφασης ορισμού των φορέων 
του Ελληνικού Στατιστικού Συστήματος. 

ΕΛΛΗΝΙΚΗ ΣΤΑΤΙΣΤΙΚΗ ΑΡΧΗ 

Έχοντας υπόψη: 

1. Τις διατάξεις: 

α. Του άρθρου 11 παράγραφος 5 του Ν. 3832/2010 (ΦΕΚ 
38/Α'/9-3-2010) «Ελληνικό Στατιστικό Σύστημα (ΕΛ.Σ.Σ) 
Σύσταση της Ελληνικής Στατιστικής Αρχής (ΕΛ.ΣΤΑΤ) ως 
Ανεξάρτητης Αρχής», όπως τροποποιήθηκε και ισχύει. 

β. Του Π.Δ. 226/2000 (ΦΕΚ 195/Α78-9-2000) «Οργανι¬ 
σμός της Γ.Γ. ΕΣΥΕ». 

γ. Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α722.04.2005). 

2. Την υπ’ αριθ. 9908/Β2-1069/28.9.2010 απόφαση με 
θέμα: «Ορισμός Φορέων του Ελληνικού Στατιστικού 
Συστήματος» (ΦΕΚ 1629/Β711.10.2010) όπως τροποποι¬ 
ήθηκε με την υπ’ αριθ. 1524/Β2-111/11.2.2013 απόφαση με 
θέμα: «Τροποποίηση απόφασης ορισμού των φορέων 
του Ελληνικού Στατιστικού Συστήματος» (ΦΕΚ 477/ 
Β728.2.2013). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη, αποφασίζουμε: 


Τροποποιούμε την παράγραφο 1 του διατακτικού της 
υπ’ αριθ. 9908/Β2-1069/28.9.2010 απόφασης όπως τροπο¬ 
ποιήθηκε με την υπ’ αριθ. 1524/Β2-111 /11.2.2013 απόφαση 
και ορίζουμε ως «φορείς του Ελληνικού Στατιστικού 
Συστήματος» τους ακόλουθους φορείς: 

- Ελληνική Στατιστική Αρχή (ΕΛΣΤΑΤ) 

- Υπουργείο Αγροτικής Ανάπτυξης και Τροφίμων 

- Υπουργείο Ανάπτυξης και Ανταγωνιστικότητας 

- Υπουργείο Δημόσιας Τάξης και Προστασίας του 
Πολίτη 

- Υπουργείο Δικαιοσύνης, Διαφάνειας και Ανθρωπίνων 
Δικαιωμάτων 

- Υπουργείο Εθνικής Αμυνας 

- Υπουργείο Εξωτερικών 

- Υπουργείο Επικράτειας 

- Υπουργείο Εργασίας, Κοινωνικής Ασφάλισης και 
Πρόνοιας 

- Υπουργείο Εσωτερικών 

- Υπουργείο Ναυτιλίας και Αιγαίου 

- Υπουργείο Οικονομικών 

- Υπουργείο Παιδείας και Θρησκευμάτων 

- Υπουργείο Περιβάλλοντος, Ενέργειας και Κλιματικής 
Αλλαγής 

- Υπουργείο Πολιτισμού και Αθλητισμού 

- Υπουργείο Τουρισμού 

- Υπουργείο Υγείας 

- Υπουργείο Υποδομών, Μεταφορών και Δικτύων 

- Τ ράπεζα της Ελλάδος 

2. Κατά τα λοιπά ισχύει η υπ’ αριθ. 9908/Β2-1069/ 
28.9.2010 απόφαση, όπως τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 17 Οκτωβρίου 2014 

Ο Πρόεδρος 
ΑΝΔΡΕΑΣ ΓΕΩΡΓΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - β-πιβΐΙ: ννβόπΐ38ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ιιιιι 

3 0 0 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































